**25.5. SJL 7.ročník**

**1. SJ - SYNTAX / SKLADBA / II. časť**

**Milí siedmaci ☺ tento týždeň pokračujeme s určovaním viet, konkrétne podľa členitosti jadra. Podľa toho rozdeľujeme vety na jednočlenné a dvojčlenné.**

**Dvojčlenná veta – jej jadrom je prisudzovací sklad, čiže podmet a prísudok: *Mama varí.* Môže byť : A) úplná – s vyjadreným podmetom: *Mama varí.***

 **B) neúplná – s nevyjadreným podmetom: *Varí. Varili sme v kuchyni*.**

**Jednočlenná veta – jej jadrom je vetný základ, nemá podmet a prísudok.**

**Môže byť: A) slovesná – vetný základ je tvorený slovesom, nevieme však určiť podmet: *Hrmí. Vonku pršalo a blýskalo sa. V pivnici ho strašilo.* (pomôcka- sloveso je v 3.osobe sg. stredného rodu: ono pršalo, ono hrmelo....)**

 **B) neslovesná – obsahuje iný vetný člen než sloveso – podstatné meno, prídavné meno, príslovku, časticu, citoslovce.... *Dobrý deň! Obchod s rozličným tovarom. Výborne! Ahoj!***

 **Učivo je vysvetlené v dvoch videách, ktoré vám prikladám sem:**

<https://www.youtube.com/watch?v=j8A5bIqCPRc>

<https://www.youtube.com/watch?v=-Z1Oqg85Wok>

**Vašou úlohou bude vyriešiť PL, ktorý nájdete na školskej stránke, pošlite mi ho do 1.6.**

**Postupne riešte úlohy aj z PZ Hravá slovenčina - od s.42 – 51. Cvičenia na jednočlenné a dvojčlenné vety sú na s.49/19,20,21 a s.50/22,23. Tieto mi zatiaľ neposielajte.**

**2. Literatúra - v učebnici literatúry si prečítajte úryvok z románu Robinson Crusoe na s.130 - 133. Potom vyriešte úlohy z Hravej literatúry na s.56-57/1,2,3,4,5,6,7**

**Prečítajte si celú prezentáciu, ktorú prikladám na školskú stránku, tam nájdete 14 otázok, odpovede na ne mi pošlite do 1.6. Na posledných dvoch stranách prezentácie sú poznámky do zošita.**

**Želám vám veľa elánu do ďalšej práce a pekný týždeň ☺**